Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33 (2021/C 453/07)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»Ribera del Júcar«

PDO-ES-A0049-AM03

Meddelelsesdato: 17. september 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Fjernelse af det maksimale virkelige alkoholindhold fra vinenes karakteristika

Beskrivelse:

Det maksimale virkelige alkoholindhold er blevet fjernet for alle vintyper.

Punkt 2.1 i produktspecifikationen er blevet ændret, men enhedsdokumentet berøres ikke.

Dette er en standardændring, da den tilpasser de analytiske parametre, men ikke medfører en væsentlig ændring af produktet. Produktet bevarer de karakteristika og den profil, der er beskrevet i linket, og som skyldes samspillet mellem naturlige og menneskelige faktorer. Ændringen anses derfor ikke for at svare til nogen af de typer, der er anført i artikel 14, stk. 1, i Kommissionens delegerede forordning (EU) 2019/33.

Begrundelse:

Klimaændringerne bevirker, at gennemsnitstemperaturerne stiger, hvilket igen fører til en stigning i druernes Baumé-grader eller alkoholindhold. For at sikre en balance mellem alkoholindholdet og phenolmodningen skal druerne høstes sent. Dette betyder, at vinenes alkoholindhold er højere, hvilket er hovedårsagen til fjernelsen af det maksimale virkelige alkoholindhold.

2. Reduktion af vinenes minimale totale syreindhold

Beskrivelse:

Det minimale totale syreindhold er blevet reduceret til 4,00 g/l for alle vintyper.

Denne ændring berører punkt 2.1 i produktspecifikationen og punkt 4 i enhedsdokumentet.

Dette er en standardændring, da den tilpasser de analytiske parametre, men ikke medfører en væsentlig ændring af produktet. Produktet bevarer de karakteristika og den profil, der er beskrevet i linket, og som skyldes samspillet mellem naturlige og menneskelige faktorer. Ændringen anses derfor ikke for at svare til nogen af de typer, der er anført i artikel 14, stk. 1, i Kommissionens delegerede forordning (EU) 2019/33.

Begrundelse:

Områdets karakteristika, klimaændringer, stigende gennemsnitstemperaturer og mindre indgribende produktionsmetoder har ført til et generelt fald i syreindholdet i alle druesorter. Som følge heraf har vinene et lavere totalt syreindhold, der falder yderligere i den lange periode, hvor vinene opbevares på fad, på grund af udfældningen af salte fra vinsyren. Under hensyntagen til den stadig senere høst er det derfor berettiget at nedsætte det minimale totale syreindhold til 4,00 g/l udtrykt i vinsyre på grund af nødvendigheden af at opnå en balance mellem alkoholindholdet og phenolmodningen.

3. Tilpasning af terminologien for de analytiske parametre for restsukker og flygtige syrer til gældende lovgivning

Beskrivelse:

Den analytiske parameter »restsukker« er blevet omdøbt til »totalt sukkerindhold udtrykt som glukose plus fruktose« i overensstemmelse med artikel 20 i Kommissionens gennemførelsesforordning (EU) 2019/34 af 17. oktober 2018, ifølge hvilken det totale sukkerindhold udtrykt som fruktose og glukose skal bestemmes.

Bemærk også, at indholdet af flygtige syrer udtrykkes som eddikesyre.

Punkt 2.1 i produktspecifikationen er blevet ændret, men enhedsdokumentet berøres ikke.

Dette er en standardændring, da den tilpasser terminologien for de fysiske og kemiske egenskaber, men ikke medfører nogen ændring af det færdige produkt. Produktet bevarer de karakteristika og den profil, der er beskrevet i linket, og som skyldes samspillet mellem naturlige og menneskelige faktorer. Ændringen anses derfor ikke for at svare til nogen af de typer, der er anført i artikel 14, stk. 1, i Kommissionens delegerede forordning (EU) 2019/33.

Begrundelse:

Det er hensigtsmæssigt at præcisere, hvordan værdierne af ovennævnte analytiske parametre for vinen, nemlig sukker og flygtige syrer, udtrykkes.

4. Medtagelse af nye sorter

Beskrivelse:

De hvide sorter Pardillo/Marisancho og Chardonnay og de røde sorter Garnacha Tinta, Garnacha Tintorera og Monastrell er blevet tilføjet.

Punkt 6 i produktspecifikationen er blevet ændret, men enhedsdokumentet berøres ikke, da de er blevet tilføjet som sekundære sorter.

Dette er en standardændring, da den ikke medfører en væsentlig ændring af produktet. Produktet bevarer de karakteristika og den profil, der er beskrevet i linket, og som skyldes samspillet mellem naturlige og menneskelige faktorer. Ændringen anses derfor ikke for at svare til nogen af de typer, der er anført i artikel 14, stk. 1, i Kommissionens delegerede forordning (EU) 2019/33.

Begrundelse:

Disse sorter skal medtages for at tilpasse produktspecifikationen for den beskyttede oprindelsesbetegnelse »Ribera del Júcar« til produktionsområdets vindyrkningspotentiale og for at tilbyde et større udvalg af vine med henblik på at imødekomme efterspørgslen efter både traditionelle og mere nutidige typer.

Ifølge produktionsområdets fortegnelse over vindyrkningsarealer er både Pardillo/Marisancho-sorten og Chardonnay-sorten blevet dyrket i det afgrænsede område i årevis. Medtagelsen af disse sorter vil medføre en stigning i vindyrkningskapaciteten på 6,83 % og betyde, at 96,70 % af de hvide sorter i produktionsområdet er dækket. Sorterne Garnacha Tinta, Garnacha Tintorera og Monastrell er også opført i produktionsområdets fortegnelse over vindyrkningsarealer og er i gennemsnit blevet dyrket på vinmarkerne i 10 år. Hvis de medtages, vil det øge vindyrkningspotentialet i produktionsområdet med 12,74 % og betyde, at 99,00 % af de røde sorter i produktionsområdet er dækket.

Det arbejde, der udføres af vinavlerne og teknikerne, både dem, der arbejder i marken, og ønologerne, og anvendelsen af disse sorter på områdets vingårde har sammen med jordbunds-, klima-, nedbørs- og højdeforholdene givet meget positive resultater i en række forskellige produkter, der opfylder kravene i produktspecifikationen for vine med den beskyttede oprindelsesbetegnelse »Ribera del Júcar«, og der er efterspørgsel efter vine fremstillet af disse sorter.

5. Mulighed for at angive en geografisk enhed, der er større end produktionsområdet

Beskrivelse:

Den geografiske enhed »Cuenca«, der er den provins, hvor hele det afgrænsede område er beliggende, er blevet anerkendt som en geografisk enhed, der er større end produktionsområdet.

Punkt 8 i produktspecifikationen og punkt 9 i enhedsdokumentet er blevet ændret.

Dette er en standardændring, da den vedrører medtagelsen af supplerende oplysninger på etiketten i overensstemmelse med artikel 55 i Kommissionens delegerede forordning (EU) 2019/33. Selv om ændringen giver mulighed for at angive en anden geografisk betegnelse, medfører det ikke en ændring af den beskyttede betegnelse »Ribera del Júcar«. Angivelsen af en større geografisk enhed fungerer som et supplement, idet det giver forbrugeren supplerende oplysninger om produktets oprindelse. Da angivelsen af disse frivillige mærkningsoplysninger under ingen omstændigheder indebærer en handelsrestriktion, anses ændringen desuden ikke for at svare til nogen af de typer, der er anført i artikel 14, stk. 1, i Kommissionens delegerede forordning (EU) 2019/33.

Begrundelse:

Begrundelsen for at medtage disse oplysninger på etiketten er at supplere og udvide oplysningerne om vinenes oprindelse og dermed gøre dem mere attraktive for forbrugerne.

6. Ajourføring af henvisninger til lovgivning og godkendte certificeringsorganer

Beskrivelse:

Henvisninger til forældet lovgivning er blevet erstattet af henvisninger til gældende lovgivning, og kontrolorganernes oplysninger er blevet ajourført.

Denne ændring vedrører punkt 8 og 9 i produktspecifikationen, men berører ikke enhedsdokumentet.

Ændringen er en standardændring, da det er en ajourføring. Den anses derfor ikke for at svare til nogen af de typer, der er anført i artikel 14, stk. 1, i Kommissionens delegerede forordning (EU) 2019/33.

Begrundelse:

I punkt 8, andet og tredje afsnit, og punkt 9.2, tredje og niende afsnit, i produktspecifikationen er henvisninger til forordninger, der er blevet ophævet, blevet erstattet af henvisninger til de gældende forordninger.

Listen over kontrolorganer i punkt 9.1 er blevet ajourført.

ENHEDSDOKUMENT

1. Produktets betegnelse

Ribera del Júcar

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

1. Hvidvin og rosévin, tør

KORTFATTET TEKSTBESKRIVELSE

Hvidvinene har en lysegul farve, nogle gange med grønlige eller ravgule toner. Aromaerne er fuldendte og frugtagtige. Vinene føles lange og glatte i munden med en harmonisk og frugtagtig eftersmag.

Rosévinene dækker hele farvespektret af lyserød og har primære aromaer og medium fylde.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

GENERELLE ANALYTISKE KENDETEGN

Maksimalt totalt alkoholindhold (i % vol.)

—

Minimalt virkeligt alkoholindhold (i % vol.)

10,5

Minimalt totalt syreindhold

4 g pr. liter udtrykt i vinsyre

Maksimalt indhold af flygtige syrer (i meq/l)

8,33

Maksimalt totalt svovldioxidindhold (i mg/l)

130

2. Hvidvin og rosévin, sød

KORTFATTET TEKSTBESKRIVELSE

Disse vine har samme udseende og aroma som andre tørre vine, der fremstilles af samme sort.

Deres smag er afbalanceret med hensyn til alkoholindhold, syreindhold og restsukkerindhold.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

GENERELLE ANALYTISKE KENDETEGN

Maksimalt totalt alkoholindhold (i % vol.)

—

Minimalt virkeligt alkoholindhold (i % vol.)

9

Minimalt totalt syreindhold

4 g pr. liter udtrykt i vinsyre

Maksimalt indhold af flygtige syrer (i meq/l)

8,33

Maksimalt totalt svovldioxidindhold (i mg/l)

130

3. Unge rødvine

KORTFATTET TEKSTBESKRIVELSE

Kirsebærrød farve med en god lød og et iriserende let blåligrødt skær, hvor de røde og violette toner er mere fremtrædende end de gule toner.

Rene aromaer af middel intensitet, hvor de frugtagtige aromaer, navnlig af røde frugter, træder frem. Nuancerne af frugt træder på ny frem med middel intensitet bagest i næsen.

Kraftigt første indtryk og stor fylde. Moderat eftersmag, der efterlader noter af vinens rundhed.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

GENERELLE ANALYTISKE KENDETEGN

Maksimalt totalt alkoholindhold (i % vol.)

—

Minimalt virkeligt alkoholindhold (i % vol.)

12

Minimalt totalt syreindhold

4 g pr. liter udtrykt i vinsyre

Maksimalt indhold af flygtige syrer (i meq/l)

13

Maksimalt totalt svovldioxidindhold (i mg/l)

130

4. Rødvinene »Tradición«, »Crianza« og »Reserva«

KORTFATTET TEKSTBESKRIVELSE

Rød og violet dominerer over gul. »Crianza«- og »Reserva«-vinene varierer fra rubinrød til kirsebærrød med teglrøde nuancer.

Intense og fuldendte aromaer, der kombinerer blomsternuancer og krydrede, balsamiske, ristede og vegetabilske noter. Lagrede vine har noter af modne røde frugter.

De er afbalancerede og harmoniske med hensyn til smags- og sanseindtryk og er kendetegnet ved middelhøje tanninniveauer kombineret med fløjlsagtig blødhed. Lang og intens eftersmag. Vine, der lagres i træfade, er kraftige i munden med en ren og silkeagtig smag med aromaer af ristede noter og vanilje og nuancer af peber og kakao.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

** Indholdet af flygtige syrer kan overstige 2 meq/l for hver alkoholprocent over 11 % og hvert lagringsår, dog højst 20 meq/l.

GENERELLE ANALYTISKE KENDETEGN

Maksimalt totalt alkoholindhold (i % vol.)

—

Minimalt virkeligt alkoholindhold (i % vol.)

12

Minimalt totalt syreindhold

4 g pr. liter udtrykt i vinsyre

Maksimalt indhold af flygtige syrer (i meq/l)

15

Maksimalt totalt svovldioxidindhold (i mg/l)

130

5. Vinfremstillingsmetoder

5.1. Særlige ønologiske fremgangsmåder

Særlig ønologisk fremgangsmåde:

For hvidvines vedkommende skal druerne gæres ved en temperatur på mellem 15 °C og 22 °C. Hvis der foretages udblødning med drueskind, skal dette ske over en periode på 1-6 dage.

For rosévines vedkommende må udblødningen af most med drueskind højst vare 36 timer, og den rene most uden skind skal gæres ved en temperatur på under 22 °C.

Rødvine skal udblødes og gæres i mindst fire dage ved en temperatur på højst 28 °C for unge vine og 30 °C for andre vine. Hvis vinene lagres, skal de lagres enten i mindst fire måneder i træfade kendt som tinas med en kapacitet på mellem 5 000 og 20 000 liter eller i mindst to måneder i egetræsfade.

5.2. Maksimale udbytter

1. Vinstokke med gobeletbeskæring eller beskæring af topvækst 10 140 kg druer pr. hektar 75 hektoliter pr. hektar

2. Espaliervinstokke 12 170 kg druer pr. hektar 90 hektoliter pr. hektar

6. Afgrænset geografisk område

Det afgrænsede geografiske område ligger i den sydvestlige del af provinsen Cuenca og omfatter følgende kommuner:

— Casas de Benítez

— Casas de Fernando Alonso

— Casas de Guijarro

— Casas de Haro

— El Picazo

— Pozoamargo

— Sisante

7. Primær(e) druesort(er)

Airén

Bobal

Cabernet Sauvignon

Macabeo — Viura

Syrah

Tempranillo –– Cencibel

Verdejo

8. Tilknytning til det geografiske område

Område, hvor Júcar-floden har dannet en kløft, der bryder det monotone flade landskab og forårsager større nedbør end i de omkringliggende områder. Søaflejringer på udtørret moseland med lerblandet sand, saltholdigt ler, organisk materiale og uregelmæssigt formede, polygene småsten og grus, hovedsagelig bestående af dolomitkalksten bundet sammen af ler.

Rødvinene er lidt skarpe, glatte og dybe med en ideel balance mellem syreindhold og tanniner. Farven varierer mellem kirsebærrød og rubinrød med blålige og violette nuancer. I næsen er aromaerne komplekse og frugtagtige. De er aromatiske, afbalancerede og runde. Hvidvinene er afbalancerede med hensyn til syreindhold og harmoniske.

9. Andre vigtige betingelser (aftapning, mærkning og andre krav)

Retlig ramme:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Mærkningen af vine, der er omfattet af oprindelsesbetegnelsen »Ribera del Júcar«, kan indeholde en henvisning til den geografiske enhed »Cuenca«, der er en større geografisk enhed svarende til den provins, hvor hele produktionsområdet er beliggende, for bedre at præcisere produktionsområdets beliggenhed.

Når denne angivelse indgår i mærkningen af vine med oprindelsesbetegnelsen »Ribera del Júcar«, skal skriftstørrelsen være mindre end den skriftstørrelse, der anvendes til at angive oprindelsesbetegnelsen.

Link til produktspecifikationen

http://pagina.jccm.es/agricul/paginas/comercial-industrial/consejos_new/pliegos/MOD_PLIEGO_DOP_RIBERA_JUCAR_CCC_20210222.pdf.

(1) EFT L 9 af 11.1.2019, s. 2.